Alleen op soek na kennis | Netwerk24
Die Suid-Afrikaanse avonturier Mike Horn op sy Antarktika-ekspedisie. Foto's: Dimitry Sharomov en Mike Horn
Die weer in die Noorweegse dorp Kristiansand sou mooi gewees het dié tyd van die jaar. Die somer het net begin en optimisme het ná die gewone lang, yskoue winter weer in almal se are gebruis. In die bedrywige hawe het 'n offisier op die swaar gelaaide skip se dek die kaptein se bevel uitgeroep en stadig van die kaai weggestoot.
Volgens die Fram se bemanning was hulle net op pad na nóg 'n gewone bestemming, maar dit was 'n geheime missie waarvan die kaptein hulle eers later sou vertel. Dít beteken dat baie moeiliker en tragieser – maar geskiedkundige – gevolge voorgelê het.
Net meer as 100 jaar later vertrek 'n kleiner boot, hierdie keer uit Kaapstad. Dis ook 'n mooi, sonnige dag – eie aan die Moederstad. Nuuskierige meeue dans op die dieselfde briesie wat die Pangaea-seiljag deur die deinings dryf. Die koers is dieselfde as die Frams'n.